wannaphong/clean_thaiwikipedia huggingface dataset:
# ซาเมด เยชิล
ซาเมด เยชิล (เกิดวันที่ 25 พฤษภาคม ค.ศ. 1994)  เป็นนักฟุตบอลอาชีพชาวเยอรมัน เคยเล่นให้กับสโมสรฟุตบอลลิเวอร์พูลใน พรีเมียร์ลีกในตำแหน่งกองหน้า

สโมสรอาชีพ
แรกต้นของอาชีพฟุตบอล
เยชิล เกิดใน ดึสเซิลดอร์ฟ แต่เติบโตขึ้นมาใน เครเฟ็ลท์ เขาเริ่มเล่นฟุตบอลในสโมสรท้องถิ่นให้กับทีม CFR Links ที่อายุเพียงหกขวบ แล้วเขาเล่นให้ BV 04 Düsseldorf เมื่ออายุสิบเอ็ดปี เขาได้รับการทอสอบฝีเท้ากับไบเออร์เลเวอร์คูเซิน ซึ่งเขาได้รับการยอมรับ ในปี 2010 เขามาถึงรอบสุดท้ายของการแข่งขันชิงแชมป์จูเนียร์เยอรมันซึ่งทีมของเขาแพ้ต่อ ไอน์ทรัค แฟร้งค์เฟิร์ต ไป 0-1  ในฤดูกาลถัดไปเขายิง 22 ประตูใน 24 แมตช์สำหรับ B-Junioren (U17/U16) และถูกย้ายขึ้นไปหนึ่งระดับ

เยชิล ยิง 57 ประตูใน 71 แมตช์ ให้กับทีมเยาวชน ไบเออร์เลเวอร์คูเซิน ระหว่างปี 2010 - 2012 
เขายังเป็นนักเตะเยาวชนของทีมชาติเยอรมัน

ลิเวอร์พูล
 ลิเวอร์พูล ได้เซ็นสัญญากับ เยชิล ในราคาที่เชื่อว่าจะเป็น 1,000,000 ปอนด์ ซาเมด เยชิล มีประสบการณ์เพิ่มขึ้นอย่างรวดเร็วให้ความสำคัญในช่วงที่ผ่านมา 18 เดือน, และดึงดูดความสนใจของ เบรนดัน ร็อดเจอส์ 
 ฤดูกาล 2012-13 
เกมแรก เยชิล ของทีมลิเวอร์พูล U21 พบกับเชลซี U21 และชนะไปได้ 4-1 ไม่นาน เยชิล ก็ได้ลงเล่นให้กับทีมชุดใหญ่ โดยอยู่ในรายชื่อสำรองในนัดที่พบกับ BSC Young Boys ของประเทศสวิสเซอร์แลนด์ เขาถูกเสนอชื่อเป็นตัวสำรองแต่ไม่ได้ลงเล่น วันที่ 26 กันยายน 2012 เยชิล ก็ได้เปิดตัวกับทีมในเกมฟุตบอลถ้วยลีกคัพที่พบกับ เวสต์บรอมวิช อัลเบียน  นอกจากนี้เขายังปรากฏตัวในลีกคัพ รอบ 4 ที่พบกับ  สวอนซี, โดยนัดนี้ลิเวอร์พูลได้พ่ายแพ้ไป 3-1
เมื่อ 7 ธันวาคม 2012 หลังจากกลับมาจากอาการบาดเจ็บ เยชิล ได้มีเป้าหมายแรกของเขาในเสื้อลิเวอร์พูลโดยได้ลูกยิงวอลเลย์ผ่านผู้รักษาประตูทำให้ลิเวอร์พูลนำไป 3-1 ก่อนที่จะชนะ คริสตัลพาเลซ ไป 4-1  ในลีกเยาวชน U21 ของ ลีกพัฒนาอาชีพ หลังจากที่เข้าถูกเปลี่ยนตัวออก ในเดือนกุมภาพันธ์หลังจากตะปบเอ็นไขว้หน้าในที่ระหว่างที่ลงเล่นให้ทีมชาติเยอรมนี U-19 เขาจึงถูกกีดกันในการลงเล่นนัดที่เหลือของฤดูกาลไป
 ชีวิตส่วนตัว 
เยชิล เป็นลูกครึ่งตุรกี-เยอรมนี เขาได้เล่นให้กับทีมชาติเยอรมัน U-19 ทีม แต่เขายังมีสิทธิ์ที่จะเล่นให้กับทั้งสองชาติกับทีมชาติเยอรมัน หรือ ทีมชาติตุรกี ในระดับชุดใหญ่ได้ จนถึงขณะนี้เขายังไม่ได้ตัดสินใจว่าเขาจะเลือกเล่นให้ทีมชาติไหน ตามที่สื่อตุรกี, อดีตเพื่อนร่วมทีมของเขาอย่าง นูรี ชาฮิน ซึ่งยังเป็นนักเตะทีมชาติตุรกีที่เล่นในเยอรมัน พยายามที่จะโน้มน้าวให้เขาเลือกทีมชาติตุรกี หัวหน้าโค้ชทีมชาติตุรกี ก็อยากให้เขาในเล่นให้ทีมชาติตุรกีด้วยเช่นกัน 

 เกียรติประวัติ 

สโมสรฤดูกาลลีกถ้วยลีกคัพยุโรปทั้งหมดระดับลงเล่นประตูลงเล่นประตูลงเล่นประตูลงเล่นประตูลงเล่นประตูไบเออร์เลเวอร์คูเซิน2011–12บุนเดิสลีกา100000—10ทั้งหมด100000—102012–13พรีเมียร์ลีก0000200020ทั้งหมด0000200020ลูเซิร์น (ยืมตัว)2015–16สวิสซูเปอร์ลีก141200000161ทั้งหมด141200000161พานิโอนิออส2016–17ซูเปอร์ลีกกรีซ1310000001312017–18203720043318ทั้งหมด334720043449รวมทั้งหมด4859220436310

 รางวัล 
 ระดับชาติ 
 ทีมชาติเยอรมัน 17 ปี
 UEFA European Under-17 Football Championship 2011 : รองชนะเลิศ
 FIFA U-17 World Cup 2011: อันดับที่ 3  

 เกียรติประวัติส่วนตัว  
 UEFA European Under-17 Championship top scorer: 2011
 FIFA U-17 World Cup 2011 รางวัลรองเท้าเงิน "Silver Shoe"
# วัชระ สงวนสมบัติ
วัชระ สงวนสมบัติ นักปักษีวิทยา และนักวิชาการประจำพิพิธภัณฑ์ธรรมชาติวิทยา องค์การพิพิธภัณฑ์วิทยาศาสตร์แห่งชาติ (อพวช.) และแฟนพันธุ์แท้ดูนก 2 ปีซ้อน

วัชระ เกิดเมื่อปี พ.ศ. 2519 ที่จังหวัดสมุทรสงคราม ในวัยเด็กชื่นชอบธรรมชาติรอบตัว จึงทำให้เริ่มสนใจในธรรมชาติวิทยาและสัตววิทยา โดยชื่นชมและติดตามผลงานของ นายแพทย์บุญส่ง เลขะกุล นักธรรมชาติวิืทยาและนักอนุรักษ์ธรรมชาติที่มีชื่อเสียง 

จบการศึกษาจากคณะวนศาสตร์ มหาวิทยาลัยเกษตรศาสตร์ ในปี พ.ศ. 2541 โดยมีผลงานการเขียนบทความเกี่ยวกับสัตว์ป่าลงในนิตยสารต่าง ๆ ขณะที่ยังศึกษาอยู่ชั้นปีที่ 3 มาก่อนแล้ววัชระ สงวนสมบัติ จากสารคดี รับราชการในตำแหน่งนักวิชาการผู้เชี่ยวชาญเรื่องนกและวิทยาสัตว์เลี้ยงลูกด้วยนม ประจำพิพิธภัณฑ์ธรรมชาติวิทยา ในสังกัดองค์การพิพิธภัณฑ์วิทยาศาสตร์แห่งชาติ โดยมีหน้าที่ดูแลตัวอย่างของนกและสัตว์เลี้ยงด้วยนมต่าง ๆนิตยสารสารคดี, ๑๐๐ ปี หมอรักษาไพร นายแพทย์บุญส่ง เลขะกุล. ปีที่ 23 ฉบับที่ 273: พฤศจิกายน 2550

นอกจากนี้แล้วยังเป็นนักดูนกที่มีชื่อเสียง เคยค้นพบ นกเด้าลมแม่น้ำโขง (Motacilla samveasnae) ซึ่งเป็นนกชนิดใหม่ของโลกในปี พ.ศ. 2544 และได้เขียนหนังสือ 2 เล่ม ร่วมกับ ดร.จารุจินต์ นภีตะภัฏ และ นายสัตวแพทย์กานต์ เลขะกุล ผู้ซึ่งเป็นหลานชายของ นพ.บุญส่ง เกี่ยวกับการดูนกซึ่งเป็นภาษาไทย อันเป็นเจตนารมณ์ของ นพ.บุญส่ง ก่อนเสียชีวิตอีกด้วย"วัชระ" คนดูนกผู้ไม่ปลื้มนักที่ถูกเรียก "แฟนพันธุ์แท้" จากผู้จัดการออนไลน์

นอกจากนี้แล้ว ยังได้เป็นสุดยอดแฟนพันธุ์แท้ดูนกถึง 2 ปีติดต่อกัน ในรายการเกมโชว์แฟนพันธุ์แท้ ทางช่อง 5 ในปี พ.ศ. 2546 และ ปี พ.ศ. 2550 ซึ่งในการแข่งขันแฟนพันธุ์แท้แห่งปี ยังได้เข้ารอบชิงชนะเลิศอีกด้วย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๓, เล่ม ๑๓๘ ตอนพิเศษ ๓ ข หน้า ๙๘, ๑ พฤษภาคม ๒๕๖๔
 อ้างอิง 

Category:นักปักษีวิทยาชาวไทย
Category:บุคคลจากจังหวัดสมุทรสงคราม

Category:บุคคลจากคณะวนศาสตร์ มหาวิทยาลัยเกษตรศาสตร์
Category:นักสัตววิทยาชาวไทย
Category:นักถ่ายภาพชาวไทย
Category:สุดยอดแฟนพันธุ์แท้
# เอเอฟซีแชมเปียนส์ลีก 2013 รอบแพ้คัดออก
รอบแพ้คัดออก หรือรอบน็อกเอาท์ ในการแข่งขัน เอเอฟซีแชมเปียนส์ลีก 2013 จะเริ่มแข่งขันในวันที่ 21 สิงหาคม พ.ศ. 2556 (ค.ศ. 2013) จนถึงวันที่ 9 พฤศจิกายน พ.ศ. 2556 (ค.ศ. 2013) รวมทั้งสิ้น 16 ทีม (8 ทีมจาก โซนเอเชียตะวันตก, 8 ทีมจาก โซนเอเชียตะวันออก) ซึ่งจะต้องทำการคัดเข้ารอบสู่รอบแพ้คัดออก หรือรอบน็อกเอาท์ต่อไปจนถึงรอบชิงชนะเลิศ.

 การแข่งขัน 
รอบแพ้คัดออก หรือรอบน็อกเอาต์นี้ จะมีทั้งหมด 16 ทีมที่ผ่านเข้ารอบมาจากรอบแบ่งกลุ่ม

โดยจะทำการแข่งขันกันในระบบเหย้า–เยือน โดยหากประตูรวมทั้ง 2 นัดเท่ากัน จะนับผลประตูจากการทำประตูในเมื่อเป็นทีมเยือน หากยังเท่ากันอีก ให้ต่อเวลาพิเศษ เป็นเวลา 30 นาที (ครึ่งละ 15 นาที) และหากว่ายังเสมอกันจะมีการยิงลูกโทษที่จุดโทษ เพื่อตัดสินผลแพ้–ชนะ

ในรอบ 16 ทีมสุดท้าย ทีมที่เป็นแชมป์กลุ่มนั้นจะได้เล่นเป็นทีมเหย้าเป็นนัดที่สอง ส่วนทีมรองแชมป์กลุ่มเมื่อจับสลากแล้วจะได้เล่นเป็นทีมเหย้าในนัดแรก

 ทีมที่ผ่านเข้ารอบ 
แชมป์และรองแชมป์ของแต่ละกลุ่มจาก 8 กลุ่มใน รอบแบ่งกลุ่ม ผ่านเข้ารอบสู่รอบน็อกเอาท์ต่อไป.

กลุ่มแชมป์กลุ่มรองแชมป์กลุ่มA อัล-ชาบับ ริยาดห์ เอล เจซB เลกห์วียา อัล-ชาบาบC อัล-อาห์ลี อัล-การาฟาD เอสเตก์ลาล  อัล-ฮิลาลE เอฟซี โซล บุรีรัมย์ ยูไนเต็ดF กว่างโจวเอเวอร์แกรนด์ ชุนบุก ฮุนไดมอเตอร์G บุนยอดกอร์ ปักกิ่ง กั๋วอันH คะชิวะ เรย์โซล เซ็นทรัล โคสต์ มารีเนอร์ส

 รอบ 16 ทีมสุดท้าย 
นัดแรกจะลงทำการแข่งขันในวันที่ 14 และ 15 พฤษภาคม 2013. และนัดที่สองจะลงทำการแข่งขันในวันที่ 21 และ 22 พฤษภาคม 2013.

|}

 นัดแรก 

นัดที่สอง

เอฟซี โซล ผ่านเข้ารอบด้วยสกอร์รวม 3 − 1

บุรีรัมย์ ยูไนเต็ด ผ่านเข้ารอบด้วยสกอร์รวม 2 − 1

อัล-อาห์ลี ผ่านเข้ารอบด้วยสกอร์รวม 2 − 0

อัล-ชาบับ ริยาดห์ ผ่านเข้ารอบด้วยสกอร์รวม 5 − 1

คะชิวะ เรย์โซล ผ่านเข้ารอบด้วยสกอร์รวม 5 – 2

กว่างโจวเอเวอร์แกรนด์ ผ่านเข้ารอบด้วยสกอร์รวม 5 – 1

เลกห์วียา ผ่านเข้ารอบด้วยสกอร์รวม 3 – 2

เอสเตก์ลาล ผ่านเข้ารอบด้วยสกอร์รวม 4 – 2

รอบก่อนรองชนะเลิศ
นัดแรกจะลงทำการแข่งขันในวันที่ 21 สิงหาคม 2013, และนัดที่สองจะลงทำการแข่งขันในวันที่ 18 กันยายน 2013.

|}

นัดแรก

นัดที่สอง

เอฟซี โซล ผ่านเข้ารอบด้วยสกอร์รวม 2–1.

เอสเตก์ลาล ผ่านเข้ารอบด้วยสกอร์รวม 3–1.

กว่างโจว เอเวอร์แกรนด์ ผ่านเข้ารอบด้วยสกอร์รวม 6–1.

รวมผลสองนัดเสมอ 3–3. คะชิวะ เรย์โซล ผ่านเข้ารอบด้วยกฏประตูทีมเยือน.

รอบรองชนะเลิศ
นัดแรกจะลงทำการแข่งขันในวันที่ 25 กันยายน 2013, และนัดที่สองจะลงทำการแข่งขันในวันที่ 2 ตุลาคม 2013.

|}

นัดแรก

นัดที่สอง

กว่างโจว เอเวอร์แกรนด์ ผ่านเข้ารอบด้วยสกอร์รวม 8–1.

เอฟซี โซล ผ่านเข้ารอบด้วยสกอร์รวม 4–2.

รอบชิงชนะเลิศ

นัดแรกจะลงทำการแข่งขันในวันที่26 ตุลาคม 2013, และนัดที่สองจะลงทำการแข่งขันในวันที่ 9 พฤศจิกายน 2013.

 
|}

นัดแรก

นัดที่สอง

รวมผลเสมอ 3–3. กว่างโจว เอเวอร์แกรนด์ ชนะด้วยกฏประตูทีมเยือน.
# สมหวัง ปัทมคันธิน
สมหวัง ปัทมคันธิน หรือ จอม ปัทมคันธิน นักสังขวิทยา, นักสะสมเปลือกหอยระดับโลก, นักเดินทาง และจิตรกรชาวไทย

สมหวัง มีชื่อเล่นว่า "จอม" เกิดเมื่อวันที่ 10 ตุลาคม พ.ศ. 2519 ที่ตำบลราไวย์ อำเภอเมือง จังหวัดภูเก็ต ใกล้กับหาดราไวย์ เป็นบุตรชายของ สมนึก ปัทมคันธิน นักธุรกิจและนักสะสมเปลือกหอยชาวภูเก็ต กับวิรัตน์ ปัทมคันธิน จบการศึกษาจากโรงเรียนภูเก็ตวิทยาลัย และคณะมนุษยศาสตร์ มหาวิทยาลัยรามคำแหง เอกวิชาภาษาอังกฤษ โดยสำเร็จการศึกษาทั้งที่ไม่เคยไปเรียนถึงมหาวิทยาลัยเลย อาศัยการศึกษาเองผ่านทางสื่อประเภทต่าง ๆ 

สมหวัง ชื่นชอบและรักในธรรมชาติ โดยเฉพาะเปลือกหอยชนิดต่าง ๆ มาตั้งแต่ยังเด็ก ผ่านการปลูกฝังโดยสมนึก ผู้เป็นพ่อ และด้วยความที่บ้านอยู่ใกล้ชิดกับทะเล เมื่อขึ้นเรียนชั้นมัธยมศึกษาปีที่ 1 (ม.1) ได้ติดต่อกับนักสะสมเปลือกหอยระดับโลกชาวต่างชาติ ด้วยการเขียนจดหมายส่งไปหาด้วยการใช้ภาษาอังกฤษแบบกระท่อนกระแท่น ซึ่งก็ได้มีนักสะสมเปลือกหอยระดับโลกชาวโปรตุเกส คือ อันโตนิโอ นอรา เดินทางมาหาถึงบ้านที่จังหวัดภูเก็ตจริง ๆ จึงเป็นจุดเริ่มต้นแลกเปลี่ยนและสะสมเปลือกหอยระดับโลก

สมหวัง เป็นผู้ร่วมก่อตั้งพิพิธภัณฑ์เปลือกหอยทั้ง 2 แห่ง ในประเทศไทย คือ ที่จังหวัดภูเก็ต และหัวมุมถนนสีลม กรุงเทพมหานคร ในนามบริษัทภูเก็ต ซีเชลล์ จำกัด ซึ่งเป็นธุรกิจของครอบครัว โดยพิพิธภัณฑ์เปลือกหอยนี้เป็นความใฝ่ฝันของสมนึก ผู้เป็นพ่อมาตั้งแต่วัยหนุ่ม ซึ่งที่พิพิธภัณฑ์ทั้ง 2 แห่งนี้มีเปลือกหอยสะสมมากกว่า 2 ล้านชิ้นรายการวีไอพี เปลือกหอยร้อยล้าน จากเอ็มไทยดอตคอม

นอกจากนี้แล้ว ได้เป็นผู้ค้นพบและอนุกรมวิธานหอยชนิดใหม่ของโลกหลายชนิด ได้แก่ หอยตาวัวปัทมคันธิน (Turbo somnueki), หอยเป๋าฮื้อไทยแลนด์ (Haliotis thailandis), หอยเป๋าฮื้อปัทมคันธิน (H. patamakanthin), หอยทากเท้าช้าง (Cassis patamakanthini) เป็นต้น

สมหวัง ปัทมคันธิน เป็นนักเดินทาง โดยการสะสมเปลือกหอยต้องเดินทางด้วยตนเองไปในสถานที่ต่าง ๆ ทั่วโลก และแลกเปลี่ยนและเสาะแสวงหา อีกทั้งยังเป็นจิตรกรผู้วาดภาพเปลือกหอยต่าง ๆ ด้วยตนเองด้วย เนื่องจากเป็นผู้ที่สนใจและศึกษางานด้านศิลปะมาตั้งแต่เด็ก ๆ 

อีกทั้ง ยังเป็นสุดยอดแฟนพันธุ์แท้เปลือกหอยถึง 2 ครั้ง จากรายการเกมโชว์แฟนพันธุ์แท้ทางช่อง 5 ติดต่อกัน คือ ในปี พ.ศ. 2550 และ พ.ศ. 2551 ซึ่งในการแข่งขันแฟนพันธุ์แท้แห่งปีในปลายปี ก็ยังเป็นผู้ได้เข้ารอบลึก ๆ อีกด้วย
# เจ็ตแพก จอยไรด์
เจ็ตแพก จอยไรด์  เป็นวิดีโอเกมแอ็กชั่นเลื่อนด้าน สร้างขึ้นโดย ฮาล์ฟบริคสตูดิโอส์ และปัจจุบันพร้อมใช้งานสำหรับอุปกรณ์ไอพอดทัช, ไอโฟน, ไอแพด, แบล็คเบอร์รี เพลย์บุ๊ก, แบล็คเบอร์รี 10, เพลย์สเตชันพอร์เทเบิล, เพลย์สเตชัน 3, เพลย์สเตชันวิต้า, แอนดรอยด์, วินโดวส์ 8 และเฟซบุ๊ก เป็นภาคต่อจากมอนสเตอร์แดช และคุณลักษณะเป็นตัวเอกของเรื่องเดียวกันคือ Barry Steakfries ที่ผู้เล่นควบคุมในขณะที่เขาขโมยเจ็ตแพก จากห้องปฏิบัติการลับสุดยอด
# มาริโอปาร์ตี 9
มาริโอปาร์ตี 9  เป็นวิดีโอเกมแนวปาร์ตีสำหรับวี เป็นเกมมารีโอปาร์ตีที่สองสำหรับวี วางจำหน่ายครั้งแรกในวันที่ 2 มีนาคม ค.ศ. 2012 เป็นวิดีโอเกมแรกที่จัดจำหน่ายโดย เอ็นดีคิวบ์

 เนื้อเรื่องย่อ 
มาริโอ้และผองเพื่อน ที่กำลังดูดาวบนท้องฟ้าอยู่นั้น อยู่ๆ ดาวทั้งหมด ก็ถูกดูดไปโดยฝีมือของบาวเซอร์และบาวเซอร์จูเนียร์ ทำให้มาริโอ้และผองเพื่อน ต้องออกเดินทางนำดาวกลับคืนสู่ท้องฟ้าอีกครั้ง

 ระบบแต้ม 
ระบบแต้มเกมนี้ จะเป็นมินิสตาร์ ดาวสีขาวขนาดเล็ก 

 มินิเกม 
สำหรับมินิเกม จะยังคงเหมือนภาคก่อนหน้า คือ 

ประทะพร้อมกัน 4 คน : มีเพียงคนเดียวเท่านั้นที่จะชนะเกม และได้แต้มสะสมไล่ตามลำดับ ลำดับ 1 จะได้แต้มเยอะที่สุด และลัดับ 4 จะได้แต้มน้อยสุด

แบ่งกลุ่มอย่างละ 2 :มีเพียงคู่เดียวที่จะได้แต้มทั้งหมดของมินิเกมส์ 

3 ประทะ 1  :1 คนไล่ล่าผู้เล่นคนอื่น หรือผู้เล่นคนอื่น ไล่ล่าผู้เล่นคนเดียว หากฝ่ายไหนชนะมินิเกมจะได้แต้มทั้งหมด

 บอร์ดเกมส์ 
บอร์ดเกมในภาคนี้ แตกต่างจากภาคก่อนหน้า โดยตัวละครที่เดินเกม จะเกาะกลุ่มกันผ่านยานพาหนะเพื่อทอยลูกเต๋าให้ถึงสเตทบอส ต่างกับภาคก่อนหน้า ที่จะต่างคนต่างเดินเกมกันมากกว่า

โดยบอร์ดเกมในภาคนี้ จะแบ่งออกเป็น 7 ด่าน ดังนี้

โท้ด โร้ด บอร์ดเกมที่มีต้นแบบจากเกมนิวซุปเปอร์มาริโอ้บราเธอร์สวี  มียานพาหนะเป็นรถ และมีบอสประจำด่านคือวิกเกอร์

ออม บอมบ์ แฟ็คทอรี่ บอร์ดเกมโรงงานผลิตระเบิด มีความพิเศษคือ หากเดินเกมจนถึงกลางบอร์ด ผู้เล่นทั้ง 4 จะแยกตัวจากกัน และหากเดินเกมจนครบ จะกลับมารวมตัวอีกครั้ง มียานพาหนะเป็นหุ่น 4 ขา และมีบอสประจำด่านคือคิงออมบอมบ์ การจู่โจมบอส จะเป็นเกมเลือกระเบิด

บู ฮอร์เลอร์ แคสเซิล บอร์ดเกมบ้านผีสิง มียานพาหนะเป็นพรมสีม่วง และมีบอสประจำด่านคือคิงบู การจู่โจมบอส จะเป็นเกมพัซเซิล

บรูปเปอร์ บีช บอร์ดเกมเกาะขนาดเล็กและทะเล มียานพาหนะเป็นเรือ และมีบอสประจำด่านคือปลาหมึกบรูปเปอร์ การจู่โจมบอส จะเป็นเกมยิงปืนใหญ่

แม็กม่า มายด์ บอร์ดเกมเหมืองแร่แม็กม่า บอร์ดนี้มีความพิเศษคือ ยิ่งเดินตาไกล แม็กม่าก็จะยิ่งเพิ่มขึ้น ผู้เล่นต้องเดินตาอย่างระมัดระวัง ไม่ให้โดนบอร์ดย้อนกลับ และเดินตาให้ไกลจากแม็กม่า มียานพาหนะเป็นรถเหมือง บอสประจำด่านคือเชนช้อบ การจู่โจมบอส จะเป็นเกมรถเหมือง ให้รถเหมืองชนปืนใหญ่

บาวเซอร์ สเตชัน บอร์ดสุดท้ายของเกม มีลักษณะคล้ายกับฐานทัพบนอวกาศ การระมัดระวังขณะเดินตาคือ ยิ่งเดินตาตามจำนวนรอบ ปืนใหญ่ทำลายล้างจะยิ่งนับถอยหลัง หากนับถอยหลังจนครบ ผู้เล่นที่อยู่ในตาล่าสุด จะโดนยิงปืนใหญ่ และเสียมินิสตาร์ มียานพาหนะเป็นยานอวกาศ บอสประจำด่านคือบาวเซอร์ การจู่โจมบอส จะเป็นการทอยเต๋า

ดองกี้คอง จังเกิ้ลรูน บอร์ดพิเศษ ได้รับเมื่อผู้เล่นเคลียร์ทุกบอร์ดเกมแล้วและเป็นซุปเปอร์สตาร์ มีลักษณะเป็นวิหารที่มีรูปปั้นคล้ายลิง มียานพาหนะเป็นรถถังบาเรล หรือรถท่องป่า
# ณรงค์ศักดิ์ คงแก้ว
ณรงค์ศักดิ์ คงแก้ว  เป็นกองหลังฟุตซอลชาวไทย ผู้ซึ่งเคยเป็นสมาชิกฟุตซอลทีมชาติไทย เขาได้รับการฝึกสอนฟุตบอลจากสรรชัย ย่วนยินรักษ์ ซึ่งเป็นผู้ฝึกสอนชาวจังหวัดจันทบุรี จนณรงค์ศักดิ์สามารถติดทีมชาติในเวลาต่อมา โดยเป็นนักฟุตซอลทีมชาติไทยเพียงคนเดียวที่ทำสถิติลงแข่งครบทั้ง 10 นัดในการแข่งขันฟุตซอลชิงแชมป์โลกทั้ง 3 สมัย ตลอดจนเป็นหัวหน้าผู้ฝึกสอนให้แก่ทีมแคท เอฟซีโค้ชน้อยลั่นจูนแคทใหม่ ฉุนแข้งบราซิลเอาแต่ใจ : SMMOnline.netเด็กผม!! โค้ชน้อยรวบแข้งปราจีนเข้ารังแคทอีก 2 ราย : SMMOnline.net และสามารถนำทีมของตนชนะทีมกรมทางหลวงที่ 5 ประตูต่อ 3 ในการแข่งขันยูเมะฟุตซอลเอฟเอคัพ 2012 ซึ่งจัดขึ้น ณ แฟชั่นไอส์แลนด์ ในวันที่ 8 กุมภาพันธ์ พ.ศ. 2556 จนสามารถเข้าสู่รอบชิงชนะเลิศได้สำเร็จโค้ชน้อยปลื้มพาแคทเข้าชิงเอฟเอคัพ ลั่นพาทีมคว้าแชมป์ได้แน่ - SMMOnline
ก่อนหน้าที่จะมาเป็นนักฟุตซอล ณรงค์ศักดิ์ คงแก้วก็เป็นนักฟุตบอลที่ติดทีมชาติไทย โดยเป็นเด็กปั้นจากโรงเรียนกรุงเทพคริสเตียน โดยจบในรุ่น 146

นอกจากนี้ ณรงค์ศักดิ์ยังได้รับการทาบทามให้เป็นหัวหน้าคณะผู้ฝึกสอนให้แก่ทีมชาติพม่าในการแข่งขันซีเกมส์ 2013Football SiamTV - "โค้ชน้อย" ณรงค์ศักดิ์ คงแก้ว คุมทัพฟุตซอลพม่า ลุยซีเกมส์ รวมถึงฝึกสอนฟุตซอลให้แก่เยาวชนที่ประเทศพม่า4 โค้ชไทยเริ่มงานแรก สอนเยาวชนโรงเรียนกีฬาพม่า ตลอดจนได้เข้ารับราชการตำแหน่งพนักงานนโยบายและแผน สำนักงานป้องกันและบรรเทาสาธารณภัยจังหวัดพังงา กรมป้องกันและบรรเทาสาธารณภัยรายชื่อผู้เข้ารับการฝึกอบรมหลักสูตรเจ้าพนักงานป้องกันและบรรเทาสาธารณภัย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๓, เล่ม ๑๓๘ ตอนพิเศษ ๓ ข หน้า ๑๑๙, ๑ พฤษภาคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๕๖, เล่ม ๑๓๑ ตอนที่ ๑๑ ข หน้า ๑๑๒, ๑๕ พฤษภาคม ๒๕๕๗
# อัซเตกา
สนามอัซเตกา  หรือ สนามอัซเตก  เป็นสนามฟุตบอลที่ใหญ่ที่สุดในประเทศเม็กซิโก และใหญ่เป็นอันดับ 8 ของโลกตั้งอยู่ในซานตาอูร์ซูลา เมืองเม็กซิโกซิตี ประเทศเม็กซิโก และเป็นสนามเหย้าของฟุตบอลทีมชาติเม็กซิโก และกลุบอาเมริกา สโมสรในประเทศเม็กซิโก

โดยสนามนี้เคยจัดการแข่งขันฟุตบอลใน โอลิมปิกฤดูร้อน 19681968 Summer Olympics official report.  Volume 2. Part 1. pp. 78–9. และเป็นสนามที่ใหญ่ที่สุดอันดับที่ 21 ของโลก
# อากิยามะ รินะ
อากิยามะ รินะ  เกิดเมื่อวันที่ 26 กันยายน ค.ศ. 1985 เป็นนักแสดง, นักร้อง, และนางแบบ ชาวญี่ปุ่น เคยแสดงในซีรีส์เรื่องมาสค์ไรเดอร์อากิโตะ และมาสค์ไรเดอร์เดนโอ
# สู่นรกภูมิ (นวนิยาย)
สู่นรกภูมิ  เป็นนวนิยายแนวลึกลับ/ระทึกขวัญ เขียนโดยแดน บราวน์ โดยอยู่ในลำดับที่ 4 ในชุด โรเบิร์ต แลงดอน ศาสตราจารย์ด้านสัญลักษณ์วิทยาแห่งมหาวิทยาลัยฮาร์วาร์ด ฉบับภาษาอังกฤษวางจำหน่ายเมื่อวันที่ 14 พฤษภาคม พ.ศ. 2556 โดยสำนักพิมพ์ดับเบิลเดย์Dan Brown Turns From DaVinci to Dante

เรื่องย่อ
สถานที่อันมืดมนที่สุดในนรก สงวนไว้สำหรับผู้ที่ธำรงความเป็นกลางในโมงยามแห่งวิกฤตทางศีลธรรม

"โรเบิร์ต แลงดอน" ศาสตราจารย์วิชาสัญลักษณ์วิทยาแห่งมหาวิทยาลัยฮาร์วาร์ด ตื่นขึ้นในโรงพยาบาลตอนกลางดึก ในสภาพสับสนงุนงงและได้รับบาดเจ็บที่ศีรษะ เขาจำสิ่งที่เกิดขึ้นในช่วง 36 ชั่วโมงที่ผ่านมาไม่ได้เลย รวมทั้งเรื่องที่ว่าเขามาอยู่ที่นี่ได้อย่างไร... หรือที่มาของวัตถุประหลาดน่ากลัว ที่แพทย์พบซ่อนอยู่ท่ามกลางข้าวของของเขา จากนั้นโลกของแลงดอนแปรเปลี่ยนเป็นความสับสนอลหม่านอย่างรวดเร็ว เขาต้องพยายามหนีเอาชีวิตรอดในฟลอเรนซ์กับหญิงสาวผู้เข้มแข็งนาม 'เซียนนา บรูคส์' ซึ่งช่วยชีวิตเขาไว้ได้อย่างชาญฉลาด ในเวลาไม่นานแลงดอนก็ตระหนักว่าเขาครอบครองรหัสชุดหนึ่ง ที่สร้างขึ้นโดยนักวิทยาศาสตร์ผู้ปราดเปรื่องคนหนึ่ง ซึ่งเป็นอัจฉริยะที่หมกมุ่นกับเรื่องจุดจบของโลกพอๆ กับคลั่งไคล้วรรณกรรมที่ทรงอิทธิพลที่สุดเรื่องหนึ่งเท่าที่เคยมีการเขียนขึ้นมา นั่นคือ "อินเฟร์โน" ภาคหนึ่งของ "เดอะดิไวน์คอเมดี้" ของ ดันเต อาลีกีเอรี แลงดอนต้องเดินทางไปทั่วฟลอเรนซ์ เวนิส และท้ายสุดไปยังนครอันเป็นที่บรรจบของโลกตะวันออกกับตะวันตก เพื่อพยายามกอบกู้โลกให้พ้นจากหายนภัยฝีมือนักวิทยาศาสตร์ผู้นั้น ก่อนที่จะสายเกินไป...สู่นรกภูมิ -- Naiin

ตัวละคร
 โรเบิร์ต แลงดอน: ศาสตราจารย์ด้านประติมานวิทยาและสัญลักษณ์วิทยาแห่งมหาวิทยาลัยฮาร์วาร์ด
 เซียนนา บรูคส์: แพทย์หญิง
 แบร์ตรองด์ โซบริสต์: พันธุวิศวกร
 เอลิซาเบธ ซินสกี: ผู้อำนวยการองค์การอนามัยโลก
 คริสตอฟ บรูเดอร์: หัวหน้าทีม SRS (เป็นส่วนหนึ่งของศูนย์ควบคุมและป้องกันโรคแห่งสหภาพยุโรป)
 ประธาน: ประธานเดอะคอนซอร์เทียม
 วาเยนทา: เจ้าหน้าที่ของเดอะคอนซอร์เทียม
 โจนาทาน เฟอร์ริส: เจ้าหน้าที่ของเดอะคอนซอร์เทียม
 ลอเรนซ์ โนว์ลตัน: ผู้อำนวยความสะดวกของเดอะคอนซอร์เทียม
 อิญาซิโอ บูโซนี: ผู้อำนวยการของมหาวิหารฟลอเรนซ์
 มาร์ตา อัลวาเรซ: เจ้าหน้าที่ของปาลาซโซเวกคิโอ ในฟลอเรนซ์
 เอตโตเร วิโย: ภัณฑารักษ์ของมหาวิหารซันมาร์โก ในเวนิส
 มีร์ซาท: มัคคุเทศก์ของฮายาโซฟีอา ในอิสตันบูล

 การดัดแปลงเป็นภาพยนตร์ 

ในเดือนกรกฎาคม พ.ศ. 2556 ทางโซนีพิคเจอร์ส (Sony Pictures Entertainment) ได้ประกาศว่าจะดัดแปลงนวนิยายเรื่องนี้เป็นภาพยนตร์ กำกับโดยรอน ฮาวเวิร์ด (ผู้กำกับ รหัสลับระทึกโลก และ เทวากับซาตาน) เขียนบทโดยเดวิด เคปป์ และจะได้ทอม แฮงค์ กลับมารับบทเป็นศาสตราจารย์โรเบิร์ต แลงดอนSony Sets Release Date for Film Adaptation of Dan Brown's 'Inferno' โดยมีกำหนดฉายในวันที่ 18 ธันวาคม พ.ศ. 2558UPDATE: Tom Hanks And Ron Howard To Return For Next Dan Brown Movie ‘Inferno'; Sony Sets December 2015 Release Date แต่ต่อมาเลื่อนวันฉายเป็นวันที่ 28 ตุลาคม พ.ศ. 2559
# โอลอฟ วัตสัน
โอลอฟ วัตสัน (10 สิงหาคม พ.ศ. 2525 —) เป็นนักฟุตบอลชาวสวีเดน ที่เล่นให้กับสโมสรฟุตบอลบางกอก เอฟซี ในยามาฮ่า ลีกวัน

 แหล่งข้อมูลอื่น 
FC Trollhättan
Playerhistory
# กองทัพอุซเบกิสถาน
กองทัพแห่งสาธารณรัฐอุซเบกิสถาน เป็นองค์การของรัฐซึ่งมีหน้าที่ป้องกันประเทศ รายงานว่าเป็นกองทัพที่ใหญ่ที่สุดในเอเชียกลาง ตามกฎหมายการป้องกันประเทศ ค.ศ. 1992 กองทัพอุซเบกิสถานมีเพื่อวัตถุประสงค์การป้องกันประเทศเท่านั้น

 ประวัติ 

 โครงสร้าง 

 บุคลากร 

 กำลังพลประจำการ 

 กำลังพลสำรอง 

 การศึกษา 

 งบประมาณ 

 ยุทธภัณฑ์ 

 อาวุธประจำกาย 

 ศาลทหาร 

 ความสัมพันธ์ทางทหาร
# ชานชาลาด้านข้าง
thumb|right|200px|แผนผังชานชาลาด้านข้างและสะพานลอย
ชานชาลาด้านข้าง เป็นรูปแบบชานชาลาสถานีรถไฟซึ่งมี 2 ชานชาลา ตั้งอยู่ตรงข้ามกัน โดยมีรางรถไฟเป็นตัวแบ่ง ส่วนใหญ่มักใช้แบ่งเป็นชานชาลารถเที่ยวขึ้น-ล่อง การก่อสร้างชานชาลาลักษณะนี้ไม่ยุ่งยาก แต่มีประสิทธิภาพน้อย เพราะไม่สะดวกในการเปลี่ยนขบวนรถ หรือเปลี่ยนเส้นทาง

รูปแบบ
เนื่องจากข้ามชานชาลาด้านข้างจากฝั่งหนึ่งไปอีกฝั่ง ต้องผ่านทางรถไฟ ซึ่งบางครั้งการเดินข้ามรางอาจทำให้เกิดการอันตรายได้ จึงต้องมีวิธีการเดินผ่านที่แตกต่างกันดังนี้ ดังนี้
 เดินผ่านโดยใช้สะพานลอยข้ามรางรถไฟ ซึ่งพบเห็นได้ตามสถานีรถไฟบางแห่ง เช่น สถานีรถไฟสามเสน สถานีรถไฟชุมทางบางซื่อ เป็นต้น รวมถึงสถานีวัดพระศรีมหาธาตุของรถไฟฟ้าสายสีชมพู ก็ใช้วิธีข้ามชานชาลาในลักษณะเดียวกัน
 เดินผ่านโดยใช้ทางเดินลอดใต้รางรถไฟ ลักษณะนี้ไม่ค่อยได้พบเห็นบ่อยนัก การรถไฟฯ ได้นำทางเดินลอดใต้รางรถไฟมาใช้กับสถานีรถไฟฟ้าชานเมืองสายสีแดงอ่อน ได้แก่สถานีบางบำหรุ
 เดินผ่านโดยใช้ชั้นจำหน่ายตั๋วซึ่งอยู่ชั้นล่าง ลักษณะพบเห็นได้มากในสถานีรถไฟฟ้าบีทีเอสและรถไฟฟ้าเชื่อมท่าอากาศยานสุวรรณภูมิ ซึ่งสถานีเกือบทั้งหมด จะใช้ลักษณะนี้ เช่น สถานีหมอชิต สถานีอ่อนนุช เป็นต้น
 เดินผ่านโดยใช้ชั้นจำหน่ายตั๋วซึ่งอยู่ชั้นบน ลักษณะพบเห็นได้ในสถานีโครงสร้างใต้ดินของรถไฟฟ้ามหานคร สายเฉลิมรัชมงคล ซึ่งพบเห็นได้ 3 สถานี คือ สถานีคลองเตย และสถานีบางซื่อ

การใช้ในประเทศไทย
thumb|right|200px|ชานชาลาด้านข้างของสถานีหมอชิต 
thumb|180x180px|ชานชาลาด้านข้างของสถานีรถไฟสามเสน
 สถานีรถไฟฟ้าบีทีเอส สายสุขุมวิท และสายสีลม ทุกสถานี ยกเว้นสถานีสำโรง สยาม ห้าแยกลาดพร้าว และวัดพระศรีมหาธาตุ
 สถานีรถไฟฟ้าบีทีเอส สายสีทอง สถานีเจริญนคร และคลองสาน
 สถานีรถไฟฟ้ามหานคร สายเฉลิมรัชมงคล สถานีคลองเตย บางซื่อ เตาปูน ชั้นชานชาลาล่างของสถานีท่าพระ และสถานียกระดับอื่น ๆ ทุกสถานี ตั้งแต่สถานีบางไผ่ - สถานีหลักสอง และตั้งแต่สถานีจรัญฯ 13 - สถานีบางโพ
 สถานีรถไฟฟ้ามหานคร สายฉลองรัชธรรม สถานีหอสมุดแห่งชาติ ดาวคะนอง บางปะแก้ว บางปะกอก แยกประชาอุทิศ ราษฎร์บูรณะ พระประแดง และครุใน 
 สถานีรถไฟฟ้ามหานคร สายสีส้ม สถานีศูนย์วัฒนธรรมแห่งประเทศไทย คลองบ้านม้า สัมมากร น้อมเกล้า ราษฎร์พัฒนา มีนพัฒนา เคหะรามคำแหง มีนบุรี และแยกร่มเกล้า 
 สถานีรถไฟฟ้าชานเมือง สายสีแดง ทุกสถานี ยกเว้นสถานีกลางกรุงเทพอภิวัฒน์ ดอนเมือง และรังสิต (สำหรับสถานีบางบำหรุเป็นการผสมผสานกับชานชาลาเกาะกลาง)
 สถานีรถไฟความเร็วสูงเชื่อม 3 สนามบิน ทุกสถานี ยกเว้นสถานีกลางกรุงเทพอภิวัฒน์ ท่าอากาศยานสุวรรณภูมิ ฉะเชิงเทรา และท่าอากาศยานอู่ตะเภา
 สถานีรถไฟฟ้าสายสีเหลือง ทุกสถานี 
 สถานีรถไฟฟ้าสายสีน้ำตาล ทุกสถานีรายงานการศึกษาความเหมาะสมโครงการรถไฟฟ้าสายสีน้ำตาล ช่วง แคราย-ลำสาลี (บึงกุ่ม) โดย สำนักงานนโยบายและแผนการขนส่งและจราจร 
 สถานีรถไฟฟ้าสายสีชมพู ทุกสถานี ยกเว้นสถานีศรีรัช และอิมแพ็ค เมืองทองธานี สำหรับสถานีเมืองทองธานีเป็นการผสมผสานกับชานชาลาเกาะกลาง เพื่อรองรับสายแยกอิมแพคลิงก์
 สถานีรถไฟฟ้าสายสีเทาส่วนเหนือ ทุกสถานี ยกเว้นสถานีวัชรพล และทองหล่อ
 สถานีรถไฟทางไกล เช่น สถานีรถไฟสามเสน สถานีรถไฟบางเขน สถานีรถไฟหลักสี่ สถานีรถไฟดอนเมือง
# Split
split อาจหมายถึง

 สปลิท, โครเอเชีย เมืองติดชายฝั่งที่ใหญ่ที่สุดในโครเอเชีย
 สปลิท ศิลปินดูโอค่ายกามิกาเซ่
 สปลิท (ยูนิกซ์) คำสั่งแยกไฟล์ในยูนิกซ์
# เจ้าหญิงอะเลกซียาแห่งเนเธอร์แลนด์
เจ้าหญิงอะเลกซียาแห่งเนเธอร์แลนด์ เจ้าหญิงแห่งออเรนจ์-นัสเซา (26 มิถุนายน พ.ศ. 2548) เป็นพระราชธิดาพระองค์กลางในสมเด็จพระราชาธิบดีวิลเลิม-อเล็กซานเดอร์ กับสมเด็จพระราชินีมักซิมาแห่งเนเธอร์แลนด์ และอยู่ในลำดับที่สองของการสืบราชบัลลังก์เนเธอร์แลนด์ต่อจากภคินีคือ เจ้าหญิงแห่งออเรนจ์Current line of succession  – Official website of the Dutch Royal House

 ประสูติและบัพติศมา 
เจ้าหญิงอะเลกซียา ประสูติเมื่อวันที่ 26 มิถุนายน พ.ศ. 2548 ณ โรงพยาบาลโบรโนโว กรุงเฮก ประเทศเนเธอร์แลนด์ เป็นพระราชธิดาพระองค์กลางในสมเด็จพระราชาธิบดีวิลเลิม-อเล็กซานเดอร์ กับสมเด็จพระราชินีมักซิมาแห่งเนเธอร์แลนด์ มีพระเชษฐภคินีคือ เจ้าหญิงคาทารีนา-อะมาเลีย และพระขนิษฐาคือ เจ้าหญิงอารียาน

ในวันที่ 19 พฤศจิกายน พ.ศ. 2548 พระองค์ได้รับศีลล้างบาปที่ถูกจัดขึ้นในเมืองวัสเซนนาร์ พระองค์มีพ่อทูนหัวและแม่ทูนหัวคือ เจ้าหญิงมาทิลด์ ดัชเชสแห่งบราบันต์, อะเลกซันดรา ยันโกวิช เด เยสเซนีเซอ, เจ้าชายฟรีโซแห่งออเรนจ์-นัสเซา, ควน โซร์เรกีเอตา และฟรันส์ แฟร์ดีนันด์ เด โบฟอร์ต

เจ้าหญิงอะเลกซียาสามารถรับสั่งภาษาดัตช์, อังกฤษ และสเปน

 พระอิสริยยศ 
 เฮอร์รอยัลไฮเนส เจ้าหญิงอะเลกซียาแห่งเนเธอร์แลนด์, เจ้าหญิงแห่งออเรนจ์-นัสเซา (26 มิถุนายน พ.ศ. 2548 — ปัจจุบัน)
# สจวร์ต แฟนซี
สจวร์ต แฟนซี  เกิดวันที่ 2 มกราคม ค.ศ. 1959 ที่กรุงลอนดอน ประเทศอังกฤษ เป็นนักกีฬาหมากรุกสากลระดับเอฟไอดีอีมาสเตอร์ (เอฟเอ็ม) ชาวปาปัวนิวกินีStuart Fancy FIDE player profile, www.fide.comStuart Fancy player profile, www.chessgames.com

 อาชีพหมากรุกสากล 
แฟนซีเป็นสมาชิกทีมหมากรุกสากลลอยด์แบงค์บริติชจูเนียร์ตั้งแต่ ค.ศ. 1971 ถึง 1974 และหลังจากนั้นก็หยุดพักจากการเล่นหมากรุก เขาได้ย้ายไปยังประเทศปาปัวนิวกินีใน ค.ศ. 1982 และเริ่มเล่นหมากรุกอีกครั้ง

แฟนซีเป็นตัวแทนของประเทศปาปัวนิวกินีเข้าแข่งขันโอลิมปิกหมากรุกสากลเจ็ดสมัยตั้งแต่ ค.ศ. 1982 ถึง 2012 โดยเล่นบนบอร์ด 1 ตั้งแต่ ค.ศ. 2002Stuart Fancy Chess Olympiad Statistics, www.olimpbase.org ผลการแข่งขันที่ดีที่สุดของเขาคือการชนะรางวัลเหรียญทองประเภทบุคคลในกระดานสำรองที่ 2 ของการแข่งโอลิมปิกหมากรุกสากลครั้งที่ 25 ที่ลูเซิร์น ใน ค.ศ. 198225th Chess Olympiad, Lucerne 1982 Individual Medals, www.olimpbase.org และเหรียญเงินในกระดาน 2 ของการแข่งโอลิมปิกหมากรุกสากลครั้งที่ 30 ที่กรุงมะนิลา ใน ค.ศ. 199230th Chess Olympiad, Manila 1992 Individual Medals, www.olimpbase.org แฟนซีได้รับการจัดให้อยู่ในระดับเอฟไอดีอีมาสเตอร์ใน ค.ศ. 2012 สำหรับผลงานของเขาในโอลิมปิกหมากรุกสากล ค.ศ. 1992

แฟนซีเข้าแข่งขันรายการหมากรุกสากลชิงแชมป์โอเชียเนียใน ค.ศ. 2002 และ 2007The Week in Chess 392, 13 May 2002  Mark CrowtherOceania Zonal 2007 ChessChat Forum นอกจากนี้ เขายังเข้าแข่งหมากรุกสากลชิงแชมป์เอเชียครั้งที่ 6 ที่เซบูซิตี ใน ค.ศ. 20076th Asian Individual Championship The Week in Chess #673 (1 Oct 2007), Mark Crowther

 การแข่งขันที่โดดเด่น 
 Ben Magana vs Stuart Fancy, 37th Chess Olympiad (2006), Sicilian Defence: Rossolimo Attack, (B30), 0-1
 Stuart Fancy vs Mirabeau Maga, 6th Asian Individual Championship (2007), Sicilian Defence: Accelerated Dragon, (B06), 1-0
# Period
period อาจหมายถึง
 กรอบเวลา ช่วงของเวลา
 ละครย้อนยุค
 ฟังก์ชันเป็นคาบ
 ตารางธาตุ
 มหัพภาค
 คาบ
 ประจำเดือน  เลือดที่เกิดจากการหลุดลอกของเยื่อบุโพรงมดลูก
# กองทัพคีร์กีซสถาน
กองทัพคีร์กีซสถาน เดิมตั้งขึ้นจากอดีตกองทัพโซเวียตในมลฑลทหารเตอร์คีสถานที่ประจำอยู่ในรัฐที่เพิ่งแยกเป็นเอกราช ซึ่งรวมถึงกองทัพบก กำลังทางอากาศและป้องกันภัยทางอากาศ และหน่วยกำลังรักษาดินแดน หน่วยภายใน สำนักงานความมั่นคงแห่งชาติและหน่วยชายแดน